ओह, शुक्रिया।
सर।
सब लोग बैठ जाइए।
आप सब मुझे पहले से जानते हैं।
आप जानना चाहते होंगे कि यह कौन हैं।
चूँकि मैं पद छोड़ चुका हूँ, तो यह मेरी जगह
इस प्रोजेक्ट के सीएफओ होंगे।
यह चो जोंग-ह्योन हैं।
चो जोंग-ह्योन?
सीएफओ?
मैं चो जोंग-ह्योन हूँ।
इस ग्रुप के ज़रिए,
मैं देश की और कंपनियों की एएनके के साथ कॉन्ट्रैक्ट साइन करने में मदद करूँगा।
क्योंकि तुमने मेरी जान बचाई…
अंतिम एपिसोड
…मैं तुम्हारी एक ख्वाहिश पूरी करूँगा।
एक नए कर्मचारी के रूप में शुरुआत करने पर
अपने मन की चीज़ भला कहाँ मिलती है?
रुकिए, आपको कैसे पता चला?
तुम्हें यहाँ-वहाँ ताका-झाँकी करते देखकर लगा
कि तुम किसी वजह से ऐसा कर रहे होगे।
तो मैंने लॉयर ली से पता लगाने को कहा।
हाकसान लॉ फर्म
-यह लो। -शुक्रिया।
जे फ़ंड इंटरनेशनल चो मान-बोक
मौका मिलते ही झपट लेना चाहिए।
तो जो भी चाहिए,
मुझे बताओ।
मेरी मदद कीजिए, चेयरमैन चो।
मुझे बदला लेना है।
हम करार में शहर के लिए बिजली देने वालों, इंटरनेट और डिजिटल कंपनियों के साथ-साथ
रोज़मर्रा की ज़िंदगी के लिए ज़रूरी बड़े-बड़े सुपरमार्केट
और डिपार्टमेंट स्टोर भी शामिल कर सकते हैं।
मतलब इस प्रोजेक्ट में समान शर्तों के साथ शामिल होने में
आप कोरियाई कंपनियों की मदद करेंगे।
मैंने वारिस बनने के बाद सीखना शुरू ही किया है। अभी काफ़ी कुछ सीखना है।
इसलिए मेरे लिए मुँह बंद रखना आसान नहीं है, है ना?
मुझे अच्छा लगेगा अगर आप इस बात को अनसुना कर दें।
तो क्या हम अपनी पहली मीटिंग शुरू करें?
करार समर्थकों की पहली मीटिंग
अब से मौजूदा आर्किटेक्चरल तकनीक के आधार पर
हम रेगिस्तान के बीचो-बीच ऐसा शहर बनाएँगे, जो अपनी ऊर्जा खुद बनाए।
अलग-अलग मॉड्यूल में बने आवासीय इकाइयों को
पहले बना लिया जाएगा और फिर जगह पर जाकर जोड़ दिया जाएगा।
फिर हम निर्माण के खर्च को 30 प्रतिशत तक कम कर पाएँगे और मशीनरी, बिजली…
तुम करना क्या चाहते हो?
बस मेरे रास्ते में मत आना।
…और प्लंबिंग के काम को भी कम कर पाएँगे।
एआई-संचालित सेंट्रल कंट्रोल की मदद से
ऊर्जा को कुशलता से इस्तेमाल किया जा सकता है…
करार समर्थकों की दूसरी मीटिंग
…और प्लंबिंग के काम को भी कम कर पाएँगे।
एआई-संचालित सेंट्रल कंट्रोल की मदद से
ऊर्जा को कुशलता से इस्तेमाल किया जा सकता है,
जिससे एएनके का एक ऊर्जा-मुक्त इमारत का सपना मुमकिन हो पाएगा।
करार समर्थकों की तीसरी मीटिंग
इसलिए इस प्रोजेक्ट में हिस्सा ले रहे हम सब लोग
बस एक इमारत नहीं बना रहे,
बल्कि हम ऐसी मिसाल बन रहे हैं, जिनका नाम इतिहास में दर्ज होगा।
हैलो।
बेशक इसमें पैसे बहुत हैं।
इतने कि मैं कातिल के अड्डे तक चला गया।
अरे, यह आप दोनों क्या…
कर रहे हैं?
क्या आप सब बिना खाना खाए काम करेंगे?
तो मैं कुछ हल्का नाश्ता ले आया हूँ। मतलब…
आपको आने की ज़रूरत नहीं थी।
आप सब डिज़ाइन पर इतनी मेहनत कर रहे हैं,
फिर मैं कैसे हाथ पर हाथ धरे बैठा रहूँ।
आप सब इकट्ठा होकर यह खाना क्यों नहीं खा लेते?
मतलब, हल्का नाश्ता। आप भी। चलिए आइए।
पाँच मिनट का ब्रेक लेते हैं!
आ-रियुम, अगर तुम चीफ़ कांग की इन-चार्ज नहीं होती,
तो हम इसे समय पर पूरा नहीं कर पाते।
नहीं, मैंने कुछ नहीं किया।
मैं तो तुम सबसे काफ़ी कुछ सीख रही हूँ।
नहीं, तुम मन लगाकर काम करने के हुनर के साथ पैदा हुई हो।
शुक्रिया। मैं और मेहनत करूँगी। हम यह कर लेंगे!
-अरे, तुम में कितना जोश है। -चलो करते हैं।
-हम कर सकते हैं। -हम कर सकते हैं।
-आपको यह पसंद आया? -क्या?
हाँ… क्या? आपका क्या मतलब है?
यह डिज़ाइन।
ओह, यह डिज़ाइन।
यह मेरी नज़रों के सामने हो, फिर भी मुझे कुछ ज़्यादा समझ नहीं आएगा।
मुझे तो बस आप पर भरोसा है।
अगर बुरा ना मानें,
तो बताएँगे कि चेयरमैन चो के साथ आपका संबंध क्या है?
दरअसल…
काफ़ी समय पहले उन्होंने मुझे गोद लिया था।
किसी से कहिएगा मत।
यानी जे फ़ंड का अगला चेयरमैन मेरे सामने खड़ा है।
आपके साथ काम करना सम्मान की बात है।
सम्मान की बात तो मेरे लिए है, चीफ़ कांग।
लगता है मेरे ड्राइवर को देर लगेगी। आप सबको निकलना चाहिए।
पर हम आपको अकेला नहीं छोड़ सकते…
इन्हें मैं छोड़ दूँगी। चिंता मत करो।
क्या तुम यह कर लोगी?
मदद के लिए शुक्रिया। तो फिर कल मिलते हैं।
-खाने के लिए शुक्रिया। -कल मिलते हैं। आज का काम अच्छा रहा।
तुम्हें सीएफओ का मतलब भी पता है?
चीफ़ फ़ाइनेंशियल ऑफ़िसर।
फ़ाइनेंस का चीफ़।
तो तुम्हें पता है।
वैसे,
तुम मुझे आप क्यों नहीं कह रही?
मैं तुम्हें जानता हूँ?
जे फ़ंड के चो…
अपना नाम क्या बताया?
सीएफओ जोंग-ह्योन।
एक आम कर्मचारी मिस्टर चो जोंग-ह्योन को कैसे जान सकती है?
फिर सोच-समझकर बोला करो।
किसी ऐसे को यूँ "शुक्रिया" कैसे बोल सकती हो, जिससे पहले कभी ना मिली हो?
ओह, शुक्रिया।
तुम शुरुआत में ही मुझे मुसीबत में डालने वाली थी।
एक अनाड़ी की तरह पेश आना बंद करोगी?
वैसे, आपको यह पद मिला कैसे?
क्यों ना तुम भी बैठ जाओ? यह बात रास्ते में समझा दूँगा।
मैं ऐसी हिमाकत नहीं कर सकती।
गुडनाइट, सर।
ठीक है। बाय।
धत्।
लानत है।
-हैलो। -गु-हो कैसा है?
-क्या मतलब? -क्या वह ठीक-ठाक दिख रहा था?
वह कैसा है? वह ठीक तो है ना?
वह ठीक तो है ना?
वह ज़्यादा प्रोटीन खा-खाकर मोटा हो गया है।
और वह एक अकड़ू बगुले जैसा दिखता है।
-देखने में एकदम भद्दा। -अच्छा, शांत हो जाओ।
-तुम्हें लेने कहाँ आ जाऊँ? -नहीं।
उसका पूरा भरोसा जीत लेने तक मुझे सतर्क रहना होगा।
क्या मेरा कमरा तैयार है?
बिल्कुल। एकदम शानदार कमरा दिलवाया है।
यह क्या है?
-यह किसने किया? -कमरा कैसा लगा? पसंद आया?
पसंद आया?
होश तो ठिकाने है?
तुमने जो स्टाइल बताया था, उसका क्या नाम था?
विवा, विवा! यून यी-रांग का स्टाइल।
वे क्या बक रहे हैं?
यह जेन ज़ी स्टाइल है।
इन्होंने उसे खुद सजाया है।
एकदम सटीक भेष के लिए। मेरा मतलब समझ रही हो?
मिस्टर मस्टैश ने इसमें बहुत मेहनत की है।
मैंने इसमें अपना तड़का भी लगाया है, पर यह बेशक जेन ज़ी स्टाइल ही है।
ठीक है। मैं इसे बर्दाश्त कर लूँगी।
पर आपको अच्छे से तैयारी करनी होगी।
कांग यो-सोप लोगों का इस्तेमाल करना जानता है।
अगर कोई गड़बड़ हुई, तो हमारा प्लान बेकार चला जाएगा।
अच्छा, उसकी चिंता मत करो।
यह एक ज़बरदस्त मिशन होने वाला है।
चलो…
-खड़े हो जाएँ! -खड़े हो जाएँ!
"खड़े हो जाएँ" नहीं। कर दिखाएँ।
एक, दो, तीन!
-चलो कर दिखाएँ! -चलो कर दिखाएँ!
क्या मुझे यहाँ सोना पड़ेगा?
यह तो डरावना है।
ऑस्पिशियस गोशिवॉन
शायद वह "गोशिवॉन" का पता नहीं लिख सकती थी।
पता : सओन-सी उंजीरो-गिल 58
क्योंकि वह मुझ जैसी ही इंसान है।
कोरियाई सरकार
प्रेजेंटेशन में अपना कोई कसर मत छोड़ना।
जोसेफ़ आर्किटेक्ट्स
डिज़ाइन आखिरकार तैयार हो गया है।
मैंने अलग से प्रेजेंटेशन के और कॉपी बना लिए हैं।
आप इसे उड़ान के दौरान पढ़ सकते हैं।
शुक्रिया, आ-रियुम।
मैं इस कॉन्ट्रैक्ट को साइन करवाने की पूरी कोशिश करूँगा।
चीफ़ कांग, अब मैं कॉल कनेक्ट करने जा रही हूँ।
अपने व्यस्त दिन में भी समय निकालकर इकट्ठा होने के लिए शुक्रिया।
इतनी जल्दी कॉल आता देखकर मैं घबरा गया था।
हमें लगा कि एक महीना इंतज़ार करना होगा।
मैं यह सुनकर हैरान रह गया कि वह फ़ौरन मीटिंग करना चाहते हैं।
अरे, वह आ गए।
वालेकुम अस्सलाम।
हैलो, आपसे मिलकर अच्छा लगा।
दक्षिण कोरिया से भेजे गए मेगा इको सिटी के डिज़ाइन को
मैंने अच्छे से जाँच-परख लिया है।
जैसी मुझे उम्मीद थी, मेरी भविष्यवाणी सही निकली।
पूरी इमारत की केंद्रीय धुरी के रूप में
सामुदायिक बाग को खड़ा करने का आइडिया भी
देखने के नज़रिए में एक नया बदलाव है।
नतीजतन,
एएनके की हमारी टीम ने तय किया है कि…
दक्षिण कोरिया के प्रस्तावित आर्किटेक्चरल मॉडल को हो अपनाया जाए।
बढ़िया!
तालियाँ।
मगर हमें एक बात का ध्यान रखना होगा।
क्या मैं पूछ सकता हूँ कि आप किस बारे में बात कर रहे हैं?
हम चाहते हैं कि निर्माण कार्य की समय-सीमा को…
तीन साल तक कम किया जाए।
तीन साल?
कोई काम का आइडिया?
जितना ज़्यादा समय लगेगा, कॉन्ट्रैक्ट बिगड़ने का ख़तरा बढ़ता जाएगा।
कल मुझे चुपके से देखना होगा,
और वह समिट हाई इंजीनियरिंग से डिज़ाइन प्रपोजल को देख रहे थे।
मैंने यह भी सुना है कि चीन के जिन्योंग ग्रुप ने डिज़ाइन तैयार कर रखा है।
मुझे उम्मीद थी कि हम यह उनसे जल्दी कर लेंगे।
लगता है कि दूसरे देश इसकी तैयारी काफ़ी पहले से कर रहे थे।
पैसों की भनक किसी को भी लग सकती है।
क्या असेंबली के तरीके को और सरल बनाया जा सकता है?
अभी वाला तरीका ही सबसे अच्छा है।
अगर हमने असेंबली का तरीका बदला,
तो निर्माण कार्य की समय-सीमा बहुत बढ़ जाएगी।
चीफ़ कांग, आपका मतलब अभी हमारे पास और कोई विकल्प नहीं है?
ऐसी कोई समस्या नहीं, जिसे हल ना किया जा सके।
बस लोग ही कमज़ोर होते हैं, जो हल नहीं ढूँढ पाते।
क्या तुम ठीक हो?
थोड़ा चक्कर आ रहा है।
बाहर जाकर थोड़ा आराम कर लो।
हाँ, अगर इजाज़त हो तो।
ऐसी कोई समस्या नहीं, जिसे हल ना किया जा सके।
बस लोग ही कमज़ोर होते हैं, जो हल नहीं ढूँढ पाते।
तुम्हें कैसा लग रहा है?
मैं ठीक हूँ।
मेरे पास वह डेटा है, जो मैंने अभी तक आपको नहीं दिया।
मुझे लगा आपको इसे देख लेना चाहिए।
नए मटेरियल वाली तकनीक से निर्माण अवधि में कमी
उन्नत मटेरियल और तकनीकों के साथ निर्माण
यह मुमकिन हो सकता है।
असली खेल अब शुरू होता है।
कमर कस लो, कांग यो-सोप।
आप समय को तीन साल तक
या उससे भी कम कर सकते हैं?
मुझे लगता है कि यह मुमकिन है।
मिस आ-रियुम ने कमाल कर दिया।
इस काम को मैं खुद देखूँगा।
बेशक। आप जानते हैं कि मैं आपके ही भरोसे हूँ, चीफ़ कांग।
कुछ पता चला?
ओह, हाँ। यह ओरेकल का डेटा है।
यह जे फ़ंड का डेटा है
और यह उन भरोसेमंद कंपनियों की सूची है,
जो अभी नए मटेरियल को बनाने का काम कर रहे हैं।
अलक्सॉन ने सफलतापूर्वक कम्पोज़िट मटेरियल को बनाया
एक मीटिंग रखो।
जी, सर।
कॉन्ट्रैक्ट का ड्राफ्ट भेजना मत भूलना।
जी, सर।
साल्वादोर रिओस कैसा आदमी है?
वह एक तीसरी पीढ़ी का कोरियाई है, जिसका दादा एक मेक्सिकन था
और दादी एक कोरियाई।
अगर हम इस पर ज़ोर डालें कि हम सभी कोरियाई हैं,
-तो सौदा पक्का करने में आसानी होगी। -उसका कोई फ़ायदा नहीं।
इस धंधे में कोरियाई लोगों से ज़्यादा पैसे माँगने के लिए वह बदनाम है।
वाह, तुमने इसका पता कब लगाया?
सौदेबाज़ी के लिए जो भी ज़रूरी हो, उसके बारे में पता करने की मुझे आदत है।
शायद ऐसा करना एक आम बात है, मिस्टर चो।
चीफ़ कांग, चाहे हमने उसके बारे में ज़्यादा जानकारी ना जुटाई हो,
पर हम पैसों से आपकी पूरी मदद कर सकते हैं।
यह सुनकर दिलासा मिला।
-हमें ज़्यादा दिलासा है… -वह आ गए।
इसने ऐसा घटिया बर्ताव कहाँ से सीखा?
हैलो, दोस्तों।
इतना लज़ीज़! यह इतना लज़ीज़ क्यों है?
गज़ब का खाना है!
ख़ुशी हुई कि आपको यह अच्छा लगा।
अच्छा लगा। बहुत अच्छा लगा।
हमने आपको जो कॉन्ट्रैक्ट भेजा है, उस पर आपका क्या कहना है?
मुझे बस एक चीज़ चाहिए।
पंद्रह मिलियन डॉलर।
क्या आप पेशगी की बात कर रहे हैं?
हाँ, बिल्कुल।
सबसे ज़रूरी पैसा ही होता है।
-वह कितना होगा? -लगभग 20 बिलियन वॉन।
वह इतना हैरान क्यों है?
बस एक हफ़्ता।
तब तक मैं यह नहीं करूँगा।
मैं नहीं कर सकता।
फिर वह बेकार हो जाएगा।
बेकार?
सारी कोशिश बेकार!
कोशिश बेकार?
ठीक है?
अब मैं समझी।
मिलते हैं।
बाय।
क्या हम 20 बिलियन वॉन की पेशगी सरकारी बजट से दे सकते हैं?
अगर मेरे पास एक महीना होता, तो शायद कुछ कर पाता।
पर अभी के हालात देखते हुए, यह मुश्किल है।
फिर फ़ोन करूँगा।
-ठीक है। बाय। -कैसा रहा?
अगर हमारे पास असली कॉन्ट्रैक्ट हो,
तभी हम कंपनी की इमारत गिरवी रख पाएँगे, पर उसमें तीन हफ़्ते लगेंगे।
हम सरकार से कर्ज़ भी ले सकते हैं, मगर उसमें भी दो हफ़्ते लगेंगे…
पर हमारे पास कॉन्ट्रैक्ट नहीं है।
मिस्टर चो, यह देखिए।
मैं एक फ़ंडरेज़र शुरू करूँगा
20 बिलियन वॉन 5 दिन में जमा हो सकते हैं
चीफ़ कांग, शायद हम 20 बिलियन वॉन पाँच दिन में जमा कर सकते हैं।
चेयरमैन चो रिटायर हो चुके सभी चेयरपर्सन के साथ एक फ़ंडरेज़र शुरू करेंगे।
ठीक है।
-शुक्रिया। -ख़ुशी से।
-चीफ़ कांग, कार ठीक से चलाइएगा। -काम के लिए शुक्रिया।
आपके काम के लिए शुक्रिया।
लॉयर ली, गुडनाइट।
उससे किसी ना किसी वजह से मुझे चिढ़ होती रहती है।
हमें बात करनी होगी।
तुम ऐसे क्यों पेश आ रहे हो?
-सच में, अपनी आवाज़ नीची रखो। -अरे।
अगर चेयरमैन चो पैसों का इंतज़ाम कर देंगे, तो हमारे प्लान का क्या होगा?
"हमारा प्लान"?
हाँ।
मेरा प्लान।
फिर अपने प्लान को बदलो।
बदला बस कांग यो-सोप से लो।
तुम अपने मासूम साथी कर्मचारियों का नुकसान क्यों करना चाहती हो,
जबकि वे तुम्हें इतना पसंद करते हैं?
मिस्टर चो।
लगता है आपको गलतफ़हमी हुई है।
अब जब आप चेयरमैन चो के गोद लिए हुए बेटे बन गए हैं,
तब क्या आप बदला लेना भूलकर बस पैसों के पीछे भाग रहे हैं?
अरे, यून यी-रांग। सच में, तुम मुझे समझती क्या हो?
तुम ऐसे कैसे कह सकती हो, जैसे यह कोई मामूली बात हो?
सच में।
कांग यो-सोप को तबाह करने के लिए मेरे पास शानदार प्लान है,
इसलिए इससे दूर रहो।
क्या?
अरे।
यह बदला तुम्हारा कब से हो गया?
उस कमीने कांग यो-सोप ने मेरे पिता को मार डाला।
ओह, तो तुम्हारा दुख ज़्यादा बड़ा है?
मैंने ऐसा नहीं कहा।
तुम्हें कोई अंदाज़ा नहीं है ना कि मैं कितनी तकलीफ़ में थी?
तुमने कभी पूछने की ज़हमत नहीं उठाई।
जब तुम उस थीम पार्क में मज़े कर रहे थे,
मैं एक अंधेरी, तंग अटारी में
नकाबपोशों के साथ खेलने और मज़े में होने का दिखावा करने को मजबूर थी,
इस डर के साथ कि ना जाने वे कब मुझे मार डालें। समझे?
तुमने कभी नहीं जानना चाहा कि मैं किस हद तक डरी हुई थी।
और मेरा क्या, जिसे पिता के बिना जीना पड़ा?
बोलो। क्या एक ऐसी ज़िंदगी की कल्पना कर सकती हो?
तुम्हारे पिता, जिनका तुम्हें इंतज़ार हो, उनका खून हो जाए।
क्या तुम ऐसे हालात को संभाल पाती?
मैं जिस दिन अगवा हुई,
उसके बाद से कभी उसके साए से निकल नहीं पाई।
वह मेरी आँखों के सामने खड़ा रहता है और मुझे यह सहना पड़ता है!
किसी ने सहने को नहीं कहा!
अगर नहीं संभाल सकती, तो इससे दूर रहो!
तुम्हारे जज़्बातों पर ध्यान देने लायक धीरज मेरे पास नहीं है।
चो जोंग-ह्योन बनने के बाद से तुम एकदम बदल गए हो।
उस सिल्वादोर या साल्वादोर या जो भी हो, उसके साथ इस सबसे दूर रहो।
वरना मैं उसे सब बता दूँगा।
ए, म्युंग गु-हो!
किम आ-रियुम।
जितना सोचता हूँ, उतनी प्यारी लगती है।
जी, सर।
साल्वादोर से पूछकर एक डिनर पक्का करो।
अच्छा, कौन-सा रेस्टोरेंट?
मैं पता भेज दूँगा।
ठीक है, मैं डिनर पक्का करके आपको मैसेज भेजती हूँ।
ठीक है। शुक्रिया।
मैंने यह मुलाकात यह बताने के लिए की है
कि आपकी बताई पेशगी जल्दी ही तैयार हो जाएगी।
ठीक है, बढ़िया।
और बाकी लोग…
बाकी लोग व्यस्त होने की वजह से नहीं आ पाए। उन्होंने माफ़ी माँगी है।
वह चाहेंगे कि…
कोई बात नहीं।
मुझे सुकांत पसंद है।
बस हम लोगों के बीच सुकांत।
-सु… सुकांत ही कहते हैं ना? -एकांत।
एकांत। बहुत अच्छा!
आपको कोरियाई अच्छे से आती है।
नहीं। मुझे टूटी-फूटी कोरियाई आती है।
मैं तो बेवकूफ़ हूँ।
पिछली बार आपने "बेकार कोशिश" सही से बोला था।
-शायद आपको कोरियाई अच्छे से आती है। -अरे, वो।
बेकार कोशिश!
बहुत अच्छे।
मेरी दादी कोरियाई थी।
तो… सुनना? थोड़ा-बहुत।
लेकिन बोलना?
बहुत बुरा!
मुझसे क्यों नहीं हो पाता?
आप बहुत माहिर हैं।
क्या यह ठीक है? शुक्रिया।
अगर आपका खाना हो गया हो,
तो मैंने कुछ ख़ास तैयार किया है।
-क्या हम नीचे चलें? -ठीक है।
मुझे शतरंज खेलना पसंद है।
आ-रियुम, तुम्हें शतरंज खेलना आता है?
जो भी मुझे हराएगा, वह साल्वादोर के साथ खेलेगा।
आप क्या कहते हैं?
ठीक है। क्यों नहीं?
शह और मात।
शह और मात!
ढूँढ लिया।
बुरा हुआ। मैं फिर जीत गया।
क्योंकि तुम हार गई, तो तुम्हें सज़ा मिलेगी।
क्या हुआ? फिर से तबियत ख़राब लग रही है?
नहीं, बस कल रात भर नींद नहीं आई।
क्या तुम्हें बुरा लग रहा है
कि तुम अब भी मुझे शतरंज में नहीं हरा सकती?
यून यी-रांग।
क्या?
तुम्हें पता था?
अंग्रेज़ी भी ढंग से ना बोल पाने वाले मिस्टर साल्वादोर को
पंद्रह मिलियन डॉलर माँगते देखकर मैं समझ गया कि कुछ तो गड़बड़ है।
यह काफ़ी बचकाना था।
पंद्रह मिलियन डॉलर।
यानी उसे पता था कि मैं कितने पैसे दे सकता हूँ।
तुम ऐसे क्यों पेश आ रहे हो?
क्या इतनी बचकानी हरकतों के बाद भी तुम्हें पहचान नहीं पाता?
अगर चेयरमैन चो पैसों का इंतज़ाम कर देंगे, तो हमारे प्लान का क्या होगा?
बदला बस कांग यो-सोप से लो।
मुझसे बदला लेना?
यह बदला तुम्हारा कब से हो गया?
उस कमीने कांग यो-सोप ने मेरे पिता को मार डाला।
म्युंग गु-हो?
यह म्युंग जिन-सू का बेटा म्युंग गु-हो है।
और तुम, यी-रांग के बॉडीगार्ड।
इस उम्र में अनाड़ीपन का नाटक करना मुश्किल हो रहा है ना।
-चुप कर। -खैर,
इन दोनों ने मेरा खूब मनोरंजन किया।
तुम क्या बोल रहे हो?
मेरी उम्मीद के अनुसार तुम्हारी ज़िंदगी बर्बाद हो चुकी है।
मुझे बेहद ख़ुशी हो रही है।
मुँह बंद कर, कमीने!
लगा था कि ऐसा होगा, इसलिए तैयारी कर ली थी।
-मिस्टर रे-बैंग। -चुप!
अपने-अपने मुँह बंद रखो।
हिलना मत।
तुम लोग कौन हो?
क्या मैं तुम लोगों को यहाँ बिना किसी प्लान के लाता?
क्या लगता है?
मैं वही माहौल बना रहा था।
याद है?
यी-रांग।
क्या तुम ठीक हो? कमीने कहीं के!
तुम लोग साथ में मिलकर भी शायद ही मुझसे बदला ले पाते।
और फिर भी तुमने कुछ ज़्यादा ही कर दिया, गु-हो।
साले घटिया इंसान।
अरे, तुमने तो निराश कर दिया।
मुझे देखते ही तुम्हारे चेहरे पर मुस्कान बिखर जाया करती थी।
-तुम ज़रूर गु-हो होगे। -क्या आप मुझे जानते हैं?
बिल्कुल, अच्छे से जानता हूँ।
तुम्हारे पापा तुम्हारे लिए अच्छे-अच्छे कपड़े और खिलौने लेना चाहते थे,
और एलीमेंट्री स्कूल जाने पर एक ताइक्वांडो अकादमी भेजना चाहते थे,
इसलिए वह जहाज़ से उतर नहीं पाए।
मुझे पता था कि वह फिर नहीं आएँगे।
-पर उन्होंने इस अंकल से कहा है… -अंकल?
मेरे कोई अंकल नहीं हैं। क्या आप मेरे पापा के कोई करीबी हैं?
बिल्कुल, हम हैं।
जो तुम्हारे पापा के करीब होते हैं, उन्हें अंकल ही तो कहते हैं।
उन्होंने मुझसे कहा कि तुम्हें थीम पार्क ले जाऊँ।
सियोल में एनी वर्ल्ड नाम का एक थीम पार्क है।
क्या आपने एनी वर्ल्ड कहा?
अगर…
तुमने मेरा हाथ ना थामा होता, तो क्या होता?
फिर मैं किसी और को ढूँढता।
और तुम्हारे बाप को मरना नहीं पड़ता।
वह बकवास कर रहा है।
-उसकी बात मत सुनो, गु-हो। -क्यों?
डर है कि कहीं यह भी तुम्हारी तरह सदमे में न जिए?
फिर मुझे इसे ठीक से समझा लेने दो।
तुम्हारा बाप तुम्हारी वजह से मरा, म्युंग गु-हो।
कमीने!
क्योंकि उस वक्त तुमने मेरा हाथ थाम लिया, मुझे अपना इनाम आसानी से मिल गया।
तुम्हारी मेहरबानी से सुख से जी रहा हूँ, जैसा कि तुम देख सकते हो।
साले घटिया इंसान।
तुम्हारा हो गया?
ऐसे मत बनो जैसे तुम्हें पता नहीं था, एहसानफ़रामोश कमीने।
-नहीं, गु-हो। -नहीं, गु-हो!
-गु-हो, ऐसा मत करो। -नहीं!
गु-हो, नहीं!
-गन नीचे कर! -गन नीचे कर, कमीने!
मार दो गोली।
तुझे मार डालूँगा, कमीने।
क्या?
मुझे मारने से डर लग रहा है?
नहीं मार पा रहे?
मारो। चलाओ गोली!
चुप कर, कमीने।
अगर तुमने मुझे गोली मारी, तो ये सब मारे जाएँगे।
चलाओ गोली।
दो लोगों के किसी मुकाबले में काउबॉय लोग गिनती क्यों गिनते हैं?
एक, दो, तीन।
धाँय।
नहीं!
गु-हो!
कमीने!
मैं तुम्हें मार डालूँगी, कमीने!
यी-रांग, अब तुम अपने घुटनों पर गिरकर मुझसे भीख माँगोगी।
मुँह बंद कर, कमीने।
एक एम्बुलेंस बुलाओ! अभी!
भला मैं ऐसा क्यों करूँगा?
मेरे ज़िंदा रहने के लिए तुम सबको यहीं मरना होगा।
हम दिखाएँगे कि कुछ हुआ ही नहीं, इसलिए एम्बुलेंस बुला लो!
तो फिर बदला लेने का यह तमाशा क्यों?
वह तुम्हारी वजह से मर रहा है।
जैसे इसकी वजह से इसका बाप मरा था,
यह तुम्हारी वजह से मर रहा है।
सिर्फ़ तुम्हारी वजह से!
चुप कर!
चीफ़ सेक्रेटरी बाईक ह्योन-उक
हाँ?
चीफ़ कांग, उस कॉन्ट्रैक्ट के लिए अब्दुल्ला आ गए हैं।
-अब्दुल्ला? अभी? -हाँ।
ठीक है, बाय।
-गु-हो। -गु-हो, उठो।
-गु-हो। -उठो।
-मैं… -बोलो मत।
कुछ कहने की ज़रूरत नहीं है।
लेकिन मैं ख़ुश हूँ कि तुम दोनों यहाँ हो।
मेरे लौटने तक इन्हें यहीं रखना। मैं जल्दी आ जाऊँगा।
अगर यह मर गया तो?
उसकी किस्मत।
-गु-हो। -गु-हो।
गु-हो!
मैं तुम्हें मार डालूँगी, कांग यो-सोप!
चीफ़ कांग।
हैलो।
-बैठिए। -ठीक है।
अरे, आपके चेहरे पर कुछ लगा है।
ओह, दाढ़ी बनाते वक्त कट गया होगा।
साल्वादोर के साथ कैसा रहा?
दरअसल, उसकी कंपनी के साथ एक दिक्कत आ गई है।
इसलिए मैं भारत की एक कंपनी के साथ कॉन्ट्रैक्ट करने की सोच रहा हूँ।
आज की डील पर असर तो नहीं पड़ेगा?
चिंता मत कीजिए। मैं उन्हें समझा दूँगा।
यकीन नहीं होता कि कॉन्ट्रैक्ट के लिए अब्दुल्ला खुद आ रहे हैं।
उन्हें आपकी डिज़ाइन बहुत पसंद आई होगी।
सब आपकी मेहनत का नतीजा है।
पहले से मुबारकबाद।
यकीन नहीं होता कि मेरी ज़िंदगी में ऐसा कुछ हो रहा है।
अरे, वह आ गए।
इसे खोलिए।
अब्दुल्ला इस तोहफ़े के ज़रिए अपना प्यार दिखाना चाहते हैं।
आपको इसे खोलना चाहिए।
शह और मात।
अस्सलामु अलैकुम।
मेरी जान।
चाल को उल्टा पड़ता देखकर कैसा लग रहा है?
तुमने किया क्या?
तुम्हें जल्दी से समझाने के लिए कहाँ से शुरू करूँ?
अस्सलामु अलैकुम।
मैं बताती हूँ कि गु-हो और मुझ में सुलह कैसे हुई?
गु-हो।
मुझे माफ़ कर दो।
मैं नहीं चाहती थी
कि तुम्हें भी वही दुख हो, जो मैंने झेला।
सोचती थी कि काश तुम्हें कभी पता ना चले।
अरे, तुम यहाँ क्यों रो रही हो?
मुझे माफ़ कर दो।
मुझे भी माफ़ कर दो।
क्या तुम…
जेम्स से मिलने चलना चाहते हो?
ऐसे ही हम में सुलह हो गई और हम फिर से एक टीम बन गए।
और तुम्हारे समर हाउस जाने के रास्ते में
हमें पहले ही ख़बर मिल गई और हमने एक प्लान बना लिया।
दरवाज़ा खोलो!
खोलो!
ये नकली गन हैं। इनके साथ सावधानी बरतना।
धाँय।
-नहीं। -गु-हो!
कमीने!
मैं तुम्हें मार डालूँगी, कमीने!
गु-हो!
और उस अब्दुल्ला का क्या, जिससे हमसे वीडियो कॉल पर बात की थी?
वह डीपफेक और डीपवॉइस का कमाल था।
एकदम शानदार।
दक्षिण कोरिया से भेजे गए मेगा इको सिटी के डिज़ाइन को
मैंने अच्छे से जाँच-परख लिया है।
जैसी मुझे उम्मीद थी, मेरी भविष्यवाणी सही निकली।
-सामुदायिक बाग को खड़ा करने का आइडिया भी… -…कई ओर से दिखने वाला नज़ारा
और बढ़िया वेंटिलेशन।
सामुदायिक बाग को…
पता है तुम्हारे कारण मुझे कितनी बार मेकअप बदलना पड़ा?
भूमि, अवसंरचना और परिवहन विभाग मंत्री का क्या?
चीफ़ सेक्रेटरी…
ह्योन-उक, आपका शुक्रिया। अब आप जा सकते हैं।
बाय।
माफ़ करना।
जेम्स इस काम में माहिर है।
बिल्कुल, तुम्हें पता भी है कि मैं कितना व्यस्त था?
जान।
-तुम्हारी याद आई थी। -मुझे भी।
आज बहुत सुंदर दिख रही हो। चलते हैं।
मैंने आपको उनकी निगरानी करने भेजा था, पर आप उसी के इश्क में पड़ गए।
बस करो।
वही है ना?
वह आ रही है। वह वाली।
फ़ोटो खींचिए। वे कार से निकल गए हैं।
चेहरा। इधर देखो, प्लीज़।
देखा। ठीक है। हमें मिल गया।
उन-उ?
हाँ, जान।
आज ह्योन-उक से मुझे कुछ काम है।
ह्योन-उक, इन तस्वीरों में तुम कमाल के दिख रहे हो।
मानो किसी मैगज़ीन के लिए ली गई फ़ोटो हो।
तुम्हारी पत्नी को ये पसंद आएँगे।
क्या? मुझे लगा था तुम्हारा दो बार तलाक हो चुका है।
अभी मुद्दा कुछ और है।
भूमि, अवसंरचना और परिवहन विभाग मंत्री के चीफ़ सेक्रेटरी।
-यह तुम्हें कैसे पता चला? -क्या तुमने…
मेरा इस्तेमाल किया?
क्या "चक्कर वाले रोमांस" से तुम्हारा यही मतलब था?
तुमने मुझे निराश किया।
फिर मिलते हैं।
-जान। -जान, मेरी जूती।
ज़ुबान संभाल के।
तुमने दो महीने पहले
मशहूर कांग्रेसमैन किम जिन-सू की दूसरी बेटी से शादी की थी।
प्लीज़ मुझे बचा लो।
अगर मेरे ससुर को पता चला, तो मेरी लाश का भी पता नहीं चलेगा।
बस इस बार मुझे बचा लो।
-एक नए-नवेले दूल्हे की मौत दुखदायी होगी। -सही कहा।
शायद यह मरने से बेहतर हो।
यह क्यों…
-बस ले लो। -यह काम आएगा।
वॉश एंड हैप्पी
ए, ह्योन-उक, क्या तुम तैयार हो?
बस एक गलती
और तुम्हारी पत्नी को तुम्हारे चक्कर की तस्वीरें मिल जाएँगी।
कोई बेवकूफ़ी नहीं। चलो कर दिखाएँ!
मंत्री जी आपसे अभी बात करना चाहते हैं।
भूमि, अवसंरचना और परिवहन विभाग मंत्री?
उनसे आपकी बात करा दूँ?
मान लेते हैं कि वह फ़ोन कॉल एक डीपवॉइस था।
लेकिन वह वहाँ खुद आया था।
मंत्री जी को लगा कि प्राइवेट कॉन्ट्रैक्ट के वे समर्थक
बस तुम्हारे हाथों बनाए गए एक निजी संस्था के लोग हैं,
इसलिए वह बस अपना समर्थन दिखाने आए थे।
इससे मुझे याद आया।
ओरेकल इंजीनियरिंग के सीईओ ली और मेरी दोस्ती बचपन से गहरी रही है।
और चैयरमैन चो का क्या?
हमने मेगा इको सिटी के ज़रिए
एक कल्पना-लोक बनाने का तुम्हारा लालच देखा।
हम चुपके से उस "गोशिवॉन" में घुस गए, जहाँ चेयरमैन चो रहते थे।
अगर चेयरमैन चो उस प्रोजेक्ट से जुड़ जाते,
तो तुम्हें उस प्रोजेक्ट को सच मानना ही पड़ता।
मुझे बदला लेना है।
गु-हो ने अपनी पूरी कोशिश की, पर वह अकेले यह काम नहीं कर सकता था।
दरअसल, जे फ़ंड के चेयरमैन चो मान-बोक मेरे पिता के जिगरी दोस्त हैं।
अंकल मान-बोक, क्या आप हमारी मदद करेंगे?
मैं एक खानदानी जागीर की वारिस हूँ।
-क्या? -कहीं तुम भूल तो नहीं गए?
ऊपर रहने वाली खूबसूरत लड़की, यून यी-रांग।
एक खूबसूरत लड़की महिलाओं के फ़्लोर पर आई है।
वह चिंता छोड़ो और टीचर की परीक्षा पर ध्यान दो।
यून यी-रांग एक तरह से मेरी भतीजी है।
मैं उसे उसके बचपन से जानता हूँ। तुम कह सकते हो कि वह मेरी भतीजी ही है।
तुम्हारे पिता कैसे हैं?
मैं बताने का मौका ढूँढ रही थी, पर हालात काबू से बाहर चले गए।
हे भगवान।
मैनेजर गु के बिना मैं अब तक मर चुका होता।
कहीं नियति हमारी मदद तो नहीं कर रही?
चलो भी।
यह सब नकली है, समझे?
हमारा रिश्ता खून का नहीं,
वफ़ादारी का है,
इसलिए हम आसानी से टूटते या बिखरते नहीं हैं।
तुम जैसे एक मौकापरस्त और खूनी आदमी को
लाखों सालों में भी यह महसूस करने को नहीं मिलेगा।
सही कहा।
तो तुम्हें लगता है कि मुझे एक अंधी खाई में धक्का दे सकते हो?
हमारे अलावा यहाँ और है ही कौन?
अगर अभी माफ़ी माँग लो, तो माफ़ कर दूँगी।
मैं?
किस बात की माफ़ी माँगू?
उसकी, जो तुमने मेरे साथ किया था…
पच्चीस साल पहले।
क्या इसे रिकॉर्ड कर रही हो?
क्या मुझसे झूठा बयान दिलवाना चाहती हो?
यह मत कहना कि तुम्हें वह खेल याद नहीं, जो बस मुझे अगवा करने के लिए रचा था।
तुम क्या बात कर रही हो?
मैं ऐसा क्यों करूँगा?
मुझे पता था।
मुझे पता था कि तुम माफ़ी नहीं माँगोगे।
तुम मेरे साथ ऐसा क्यों कर रही हो?
क्यों?
समय काटने के लिए।
पार्क जु-सोंग राष्ट्रीय पुलिस एजेंसी
प्रतिबंधित नंबर
यह क्या है?
-हैलो? -हैलो, चीफ़ पार्क जु-सोंग।
कौन बोल रहा है?
मिले अरसा हो गया। मैं सेओ इन-जे हूँ।
-सेओ इन-जे? -आप जल्द रिटायर होने वाले हैं।
आपको एक रिटायरमेंट का तोहफ़ा देना है।
रिटायरमेंट का कैसा…
हैलो?
यून यी-रांग, म्युंग गु-हो उनके अपहरण के पीछे का सच
तुम्हारा बाप तुम्हारी वजह से मरा, म्युंग गु-हो।
क्योंकि उस वक्त तुमने मेरा हाथ थाम लिया, मुझे अपना इनाम आसानी से मिल गया।
तुम्हारी मेहरबानी से सुख से जी रहा हूँ, जैसा कि तुम देख सकते हो।
साले घटिया इंसान।
ग्रैंड पीस होटल
मुजरिम ग्रैंड पीस होटल के कैफ़े में है।
वह कमीना।
इस केस ने पूरे करियर पीछा नहीं छोड़ा।
ए! इधर।
कांग यो-सोप।
यून यी-रांग को अगवा करने
और म्युंग जिन-सू का खून करने के आरोप में तुम्हें गिरफ़्तार किया जाता है।
पच्चीस साल पहले।
कोई सबूत है?
सबूत?
हम पहले ही सबूत जुटा चुके हैं, बेवकूफ़।
जहाँ तक मेरा सवाल है, वह घटना अप्रैल, 2000 में हुई थी।
कानूनी कार्यवाही की अवधि ख़त्म हो चुकी है।
तुम यह बकवास शांति से मुझे थाने में सुना सकते हो।
ए!
कोई नहीं हिलेगा।
तुम उस घटना के बाद जर्मनी चले गए थे ना?
लगभग दो सालों के लिए?
जब तुम विदेश में थे,
कानूनी कार्यवाही की अवधि को निलंबित कर दिया गया था।
इसलिए अब भी एक साल बाकी है, बेवकूफ़!
-समझे, बेवकूफ़? -क्या?
आखिर यह क्या…
दिमाग तो ठिकाने है? वह नकली है, बेवकूफ़।
-तुमने कुछ नहीं सीखा। -सत्यानाश।
अरे, तुम क्या कर रहे हो? उसका पीछा करो!
-जल्दी जाकर उसे पकड़ो। -जी, सर।
रुक जाओ!
ए!
-दरवाज़ा खोलो। -जो कर रहे हो, मत करो।
नहीं!
यून यी-रांग।
मुझे पकड़ना चाहती हो?
मैं हमेशा कोई ना कोई रास्ता निकाल सकता हूँ।
शह और मात।
यह क्या…
अगर तुमने जुर्म किया है, तो उसकी सज़ा भुगतनी ही होगी।
धत्।
मगर अब बहुत देर हो चुकी है।
क्या बकवास है?
अब तुम क्या करोगे?
तुम तो गए।
इस खेल की अंतिम विजेता मैं हूँ।
नहीं। अभी खेल बाकी है।
तुम देखना कि अंत में कौन जीतता है।
शह और मात।
नहीं, तुम मुझे नहीं हरा सकती।
ज़रूर। तो हो जाए।
खेल अभी बाकी है।
खेल अभी बाकी है!
अरे, जल्दी करो।
मदद बुलाओ।
कहो कि जल्दी है, इसलिए पहले खोजी दल को भेजें।
एक महीने की लंबी खोजबीन के बाद पुलिस को
जोसेफ़ आर्किटेक्ट्स के सीईओ कांग यो-सोप की वह कार मिल गई, जो पुल से नीचे गिर गई थी।
कांग का अभी भी कोई पता नहीं है
और किसी सुराग के ना होने की वजह से…
तुम आखिर तक एक कायर ही रहे, कांग यो-सोप।
इस घटना के होने तक कांग जोसेफ़ आर्किटेक्ट्स के सीईओ की भूमिका…
बीते महीनों में कड़ी मेहनत करने के लिए सब लोगों को शाबाशी।
-शाबाश। -शाबाश।
-अच्छा काम किया! -शुक्रिया।
यह लो।
-चीयर्स! -चीयर्स!
इस मिशन के लिए दूर रहने के बाद पता चला कि तुम लोगों के बिना
मैं यह सब नहीं कर सकता।
-तुम कर सकते हो। -क्या?
-आप कर सकते हैं। -मतलब?
आप उस खूबसूरत औरत के साथ अच्छा कर रहे थे।
क्या हम उसे अधेड़ उम्र का रोमांस कहें या…
ओह, अधेड़ उम्र का रोमांस।
-अधेड़ उम्र का रोमांस -अधेड़ उम्र का…
चुप करो!
मैं बस अपनी भूमिका पर ध्यान दे रहा था।
बिल्कुल, यह अपनी भूमिका में कुछ ज़्यादा ही खो गए थे।
सही कहा। मैं भूमिका में खो गया था।
नहीं, आप बस प्यार में पड़ना चाहते थे।
कमाल तो गु-हो ने कर दिखाया।
जे फ़ंड का वारिस?
अरे, गु-हो, तुम में यह हुनर जन्म से है।
-यह मुझ पर जँचता है, है ना? -हाँ।
-तुम से तो चिढ़ हो रही थी। -क्या?
मुझे बस ऐसी ही भूमिकाएँ चाहिए। मेरे लिए एकदम सही था।
तुम क्या बोल रहे हो?
चीयर्स।
-चलो, यह ख़त्म तो हुआ। -कौन कहता है?
अभी भी कुछ बाकी है?
कुछ बाकी है?
-नहीं। -तुम्हारा मतलब क्या है?
यह तो बस शुरुआत है।
अरे, मुझे लगा था कि आज से हम छुट्टी पर हैं।
एक होमकमिंग पार्टी में जाना है।
-कहाँ? -स्योचो डोंग।
क्या?
-तुम स्योचो डोंग क्यों जा रहे हो? -तुम सियोल से हो?
मैं स्योचो डोंग में पला-बढ़ा हूँ। तुम्हें पता नहीं था?
-फिर ऐसे लहजे में क्यों बोलते हो? -सच में?
दरअसल,
मैं भी एक समर चर्च कैंप में शामिल होने जा रहा हूँ।
ओह, आमीन।
-आमीन। -हे भगवान।
रात भर के सफ़र पर जाना है…
अपनी गर्लफ्रेंड के साथ?
हाँ।
-यार। -ऐसा हो गया।
सब लोग रुक जाओ।
इस बार का काम बहुत बड़ा है।
हर बार से दुगना बड़ा।
-दुगना। -दुगना!
-तो हमें चलना चाहिए। -फिर मैं तैयार हूँ।
कितनी ख़ुशी की बात है।
इस बार के काम में
मैंने सुना है कि लियोनार्डो दा विंची की "साल्वेटर मुंडी"
हॉन्ग कॉन्ग के काले बाज़ार में आई हुई है।
"साल्वेटर मुंडी" वही पेंटिंग है ना, जिसका मालिक सामजिन ग्रुप है?
रुको, यह सामजिन ग्रुप वही बदमाश कंपनी है ना,
जिसने गंदे पानी को बहाने का आरोप
-अपने आम कर्मचारी पर मढ़ दिया था? -सही समझे।
वह चेयरमैन के बेटे का काम था।
पर अब जब यह बात उजागर होने वाली है,
तो वे एक घटिया चालबाज़ी के ज़रिए उस कला को बेचकर फ़ायदा कमाना चाहते हैं।
-घटिया चालबाज़ी। -चाहे हम कितनी भी मेहनत कर लें,
इस तरह के घटिया लोग कभी ख़त्म नहीं होंगे।
इसीलिए तो हम जैसे लोगों की ज़रूरत है।
सही कहा।
तो क्या सब तैयार हैं?
-बेशक, हम तैयार हैं। -ठीक है।
-मैं तैयार हूँ। -ठीक है!
तो क्या हम शुरू करें?
चलो कर दिखाएँ!
जापानी टीवी ड्रामा सीरीज़ "कॉन्फिडेंस मैन जेपी" पर आधारित
यून यी-रांग की भूमिका में पार्क मिन-यंग
जेम्स की भूमिका में पार्क ही-सून
गु-हो की भूमिका में जू जोंग-ह्यूक
कॉन्फिडेंस क्वीन फिर लौटेगा।
संवाद अनुवादक रवि